kardosdrur/scandi-wiki huggingface dataset:
Otway Woodhouse

Otway Edward Woodhouse (født 21. oktober 1855 i London, død 21. september 1887 i Brighton eller Alton, Illinois, USA) var en engelsk ingeniør og tennisspiller, der bl.a. vandt Championships of America 1880

Woodhouse blev uddannet på Marlborough College fra 1867 til 1872 og efterfølgende i 1872-74 på King's College i London. Han tilbragte derefter tre år som elev hos ingeniørerne Hunter & English i Bow, inden han i august 1877 blev ansat ved Great Eastern Railway. Senere skiftede han til London and South Western Railway, hvor han blev indtil starten af 1881.

I 1881 grundlagde Woodhouse sammen med F.L. Rawson det senere verdenskendte firma Woodhouse & Rawson, der beskæftigede sig med elektrisk belysning. Woodhouse var arbejdsnarkoman og befandt sig ofte på kontoret til langt ud på natten. I 1885 forværredes hans helbredstilstand og han rejste derfor på et kurophold til Cannes. Han pådrog sig imidlertid en sygdom i løbet af opholdet og vendte yderligere svækket tilbage. Selvom han delvist genvandt sin tidligere styrke, vendte han aldrig tilbage til arbejdet og døde den 21. september 1887. I hans nekrolog anførtes det, at hans død primært skyldtes de helbredsskader, han pådrog sig som følge af alt for meget arbejde i perioden fra 1881 til 1885, og dødsfaldet var tilsyneladende ikke helt uventet. Han blev begravet på Kensal Green Cemetery i London.

Indtil arbejdet begyndte at optage al hans tid, var Woodhouse også en dygtig tennisspiller, og fra 1879 til 1883 deltog han i Wimbledon-mesterskaberne i tennis og opnåede en finaleplads i all comers-turneringen i 1880 som det bedste resultat. I juli 1880 blev han af sin arbejdsgiver sendt på et seksmåneders ophold i USA for at undersøge de tekniske fremskridt på den anden side af Atlanten. I avisen læste han om den første udgave af Championships of America, som blev spillet i Staten Island Cricket Club i New York City. Han overraskede sine modstandere med sin overhåndsserv og vandt finalen mod canadieren Isidore Frederick Hellmuth med samlet 54-50 efter sætcifterene 15-11, 14-15, 15-9, 10-15. I 1882 tog han patent på en ny type greb til tennisketchere.

Kilder

Eksterne henvisninger 
 

Tennisspillere fra England
Ingeniører
Personer fra London
Bill Bland

William 'Barbosa' Bland (Bill Bland) (28. april 1916 i Ashton-under-Lyne, Lancashire - 13. marts 2001) var en britisk marxist og optiker som var kendt som en global leder for bevægelsen, der støttede den albanske kommunistiske leder Enver Hoxha.

Bland blev uddannet ved Manchester Grammar School. Hans far var direktør for et trykkeri, men han mistede sit job under den store økonomiske depression i begyndelsen af 1930'erne, og Bland måtte forlade skolen i en alder af femten år. Efter et besøg i Sovjetunionen i 1937, flyttede Bland til New Zealand i 1938. Bland returnerede til England i 1950. Han var medlem af Communist Party of Great Britain. 

Kommunister fra Storbritannien
Flemming Delfs

Flemming Delfs (født 7. september 1951) er en tidligere dansk badmintonspiller.

Karriere
Flemming Delfs var en af de mest betydende badmintonspillere i 1970'erne. Han blev europamester i herresingle i 1976, 1978 og 1980 og verdensmester i herresingle i 1977.

Resultater

Weblinks

Side om Delfs 

Badmintonspillere fra Danmark
Kättilsmåla

Kättilsmåla er en landsby i Karlskrona kommun i Blekinge län i Sverige. Den har  indbyggere. I 2010 havde byen 253 indbyggere.

Eksterne kilder/henvisninger 

Byer i Karlskrona kommun
Rue Vieille-du-Temple

Rue Vieille-du-Temple ligger i hjertet af Maraiskvarteret i Paris i det 3. og 4. arrondissement i Paris.

Gaden er en af de ældste i byen og menes at være lavet i 1270.

Det var i denne gade, at Kronprins Frederik boede, da han i 1998 og '99 tilbragte 11 måneder på den danske ambassade i Paris, som 1. ambassadesekretær.

Kilder 

Pladser, gader og veje i Paris
3. arrondissement
4. arrondissement
Pengeskab

Et pengeskab er et skab som er beregnet til opbevaring af værdigenstande.

Skabet er designet således at det er svært for uvedkommende at bryde ind i, og også således at skabets indhold skal kunne tåle høj varme ved brand. Pengeskabet er normalt lavet af armeret stålplade, hvis beskaffenhed er hemmelig for at vanskeliggøre indbrud. 

Pengeskabe findes i flere forskellige sikkerhedsklasser.

Se også 

 Franz Jäger

Skabe
Pengebeholdere
Fødselskatedralen i Riga

Fødselskatedralen (; egentlig: Kristi Fødselskatedral) i den lettiske hovedstad, Riga, er en domkirke tilhørende Den lettisk-ortodokse kirke. Den er den største ortodokse kirke i de baltiske lande.

Nikolai Tsjagin stod for tegning og planlægning af kirken, som blev opført i årene 1876–1883 i neobyzantinsk stil under ledelse af Robert Pflug. Riga var dengang hovedbyen i Guvernement Livland under det Russiske kejserrige. Opførelsen blev bevilget af kejser Zar Alexander II personligt, men idéen om opførelse af en ortodoks domkirke i Riga stammer oprindeligt fra generalløjtnant Pjotr Romanovitj Bagratian og biskop Benjamin Karelin.

Mens landet var besat under 1. verdenskrig blev katedralen brugt som protestantisk kirke, som dog straks efter den lettiske uafhængighed atter blev ortodoks i 1921. I 1963 blev Fødselskatedralen taget i brug som planetarium og omdøbt til et "Videnshus" af de sovjetiske myndigheder. Man indledte en gennemgribende renovering af kirken i 1991, straks efter at landet igen var blevet uafhængigt af Sovjetunionen, og dette arbejde stod på indtil 2006. Kirken kunne dog genindvies som katedral i 1992.

Kirken er en korsbygning med fem delvist forgyldte kupler. Både kirken selv og det 43 m høje klokketårn, som rummer 12 klokker, er beklædt med gule fliser. Det berømte ikonmaleri skyldes hovedsagelig Vasilij Vassiljevitj Veresjtjagin.

Eksterne links 
 Kristi Fødselskatedral, Rīga  

Bygninger, konstruktioner og anlæg i Riga
Kirker i Letland
Letlands historie
Førby Sø

Førby Sø eller Vorup Sø er en 47 ha stor sø  beliggende i Nationalpark Thy, sydøst for Nørre Vorupør i Thisted Kommune. Søen er delt mellem Vorupør Sogn og Hundborg Sogn. 

Ved østenden af søen ligger den lille bebyggelse Førby, også kaldet Vorup, men også gårdene vest for søen regnes til Førby. Førby Skole er bygningen Kapelvej 1 over for Vorupør Gamle Kirkegård. 

Syd for søen ligger Stenbjerg Klitplantage, og mod nord Ålvand Klithede med lavtliggende våde klitlavninger og lobeliesøer i mosaik med klithede-natur. 

Den er en del af Natura 2000-område nr. 26 - Ålvand Klithede og Førby Sø samt EF-Fuglebeskyttelsesområde nr. 17. 

Området på i alt 1144 hektar inkl. søens areal blev fredet i 1977.

Eksterne kilder og henvisninger

 Om naturplanen  på Naturstyrelsens websider
 Naturplanen
 Basisanalysen

Søer i Thisted Kommune
EU-habitatområder i Danmark
Nationalpark Thy
Forlaget Tiden

Forlaget Tiden var et dansk forlag, der udgav bøger og publikationer for Danmarks Kommunistiske Parti, DKP fra maj 1945 til 1992. Tiden udgav bøger af om politisk teori og skønlitteratur med relevans for DKP og venstreorienterede opfattelser med berøring til partiet. Forlagets første ledere var Gelius Lund 1945-1959 og Gotfred Appel 1959-1961. Dernæst fulgte Per Kristensen og John Poulsen. Den sidste leder Bjørn Grøn forestod blandt andet at forlaget udgav Mikhail Gorbatjovs mest kendte udgivelse, der kom til at hedde Glasnost på dansk. Forlaget stod også for udgivelsen af tidsskriftet Dialog ved dettes start.

Noter 

Forlag fra Danmark
Etableret i 1945
Ophørt i 1992
Kommunisme i Danmark
Den lettisk-ortodokse kirke

Den lettisk-ortodokse kirke (; , Latvijskaja Pravoslavnaja Tserkov) er en selvstyrende kristen ortodoks kirke underlagt Moskvas Patriakats jurisdiktion. Kirkens primas bærer titlen Riga og hele letlands metropolit (; , Mitropolit Rizhskiy i vseya Latvii). Dette embede har siden den 27. oktober 1990 været besat af metropolit Alexander (Kudrjashov) (Aleksandrs Kudrjašovs).

Eksterne henvisninger 
 Officiel hjemmeside   

Religion i Letland
Kirkesamfund
Lettisk-ortodokse kirke, Den
Jack Robson

John "Jack" Robson (født 24. maj 1854 i Durham, død 11. januar 1922 i Manchester) var en engelsk fodboldmanager og sekretær. Han var sekretær i Middlesbrough FC (1899 - 1905), Crystal Palace FC (1905 - 1907) og Brighton and Hove Albion (1908 - 1914). Han var den første, som blev udpeget som manager for Manchester United. De forgående var af betegnelsen sekretærer. Han var manager for Manchester United F.C. fra 1914 til 1921. Han trappede ned på arbejde op til hans død grundet helbred, men fortsatte sit virke indtil hans død. 

Han døde af lungebetændelse 11. januar 1922, 68 år gammel.

Referencer

Eksterne henvisninger 

Fodboldtrænere fra England
Fodboldtrænere fra Manchester United F.C.
Fodboldtrænere fra Crystal Palace F.C.
John Bentley

John James Bentley (juni 1860 i Chapeltown, Lancashire – september 1918 samme sted) var en engelsk fodboldspiller, manager og sekretær. Han var også præsident for The Football League og vicepræsident i The Football Association.

Han spillede for Turton FC fra 1878 til 1885. Han var senere træner for samme klub. Mellem 1894 og 1910 var han præsident i Football League. Han var også sekretær i Bolton Wanderers. Fra 1912 til 1914 var han den fjerde fuldtidsansatte sekretær i Manchester United. Han var gift og havde tre børn. Han døde i september 1918, 58 år gammel.

Referencer 

Fodboldspillere fra England
Fodboldtrænere fra England
Fodboldtrænere fra Manchester United F.C.
Torhamn

Torhamn er en landsby i Karlskrona kommun i Blekinge län i Sverige. Den har  indbyggere. I 2010 havde byen 423 indbyggere.
Torhamn ligger længst ude i det sydøstligste hjørne af ikke bare Blekinge men hele Sverige. Byen hed frem til 1898 Torrum.

Torhamns fuglestation 
Torhamns fuglestation ligger på odden syd for byen. Mange trækfugle passerer Torhamns odde på deres træk mod nord gennem Kalmarsund eller mod syd over  Østersøen.

Hästhallen 
Nord for  Torhamn ligger Hästhallen som er Blekinges største helleristningsområde og er dateret til bronzealderen.

Eksterne kilder/henvisninger 

Byer i Karlskrona kommun
Niels Lützen

Niels Aagaard Lützen (10. april 1826 i Vesterborg – 20. september 1890 i København) var en dansk maler.

Karriere 
Hans forældre var gårdejer og exam.jur. Hans Erhard Saabye Lützen (1801-1873) og Frederikke Christiane Møller (1802 - 24. september 1890). Han kom 1842 i malerlære i København og begyndte på samme tid at gå på Kunstakademiet, hvor han 1851 blev elev af modelskolen. I 1846-47 gjorde han en rejse til Tyskland som dekorationsmaler og opholdt sig navnlig i Dresden. Det var først efter denne rejse, at han lagde sig efter figur- og dyrmaleriet under J.L. Lunds vejledning. Samtidig arbejdede han i Krigsministeriet for at fortjene sit ophold, indtil han kunne underholde sig som kunstner. I årene 1850 til 1854 udstillede han næsten udelukkende portrætter, dels tegnede eller malede i oliefarve, dels miniaturmalerier. Efter den tid kastede han sig med forkærlighed over landskabs- og dyrmaleriet; men malede også altertavler til landsbykirker. Foruden enkelte mindre rejser for egen regning var han i 1867 i Paris med understøttelse af Den Reiersenske Fond, for at se verdensudstillingen der, og i 1873 ved wienerudstillingen. 

Familien Lützen var i flere generationer tilknyttet godset Pederstrup og familien Reventlow, men dette var ikke nok til at sikre Lützens tilværelse. Lützen kunne i 1870'erne i svigtende grad leve af sin kunst, og derfor lagde han sig i sine senere år efter konserveringsfaget og fik i 1877 en offentlig understøttelse for i München at sætte sig ind i den nyere fremgangsmåde ved restaureringen af malerier. Han udstillede sidste gang 1880. Han døde den 20. september 1890.

Lützen blev gift 15. september 1864 med Fanny Haraldine Hortensia Kanneworff (26. maj 1829 i København - 26. august 1906 sammesteds), datter af silke- og klædehandler, premierløjtnant Lars Jørgensen Kanneworff (1790-1859) og Cathrine Magdalene født Scheitel (1800-1839). Han er begravet på Holmens Kirkegård.

Værker 
 Guldsmed Clausen (miniature, udstillet 1851)
 Justermester Johansen (som forannævnte)
 Møllebrand på Christianshavn 1852, nat (1852, Københavns Museum)
 Vinhandler Tottenberg (miniature, udstillet 1852)
 Skrædder Zierau (udstillet 1852)
 Christian Ditlev lensgreve Reventlow (1854)
 Haven ved Øllingsøe (udstillet 1858)
 Parti fra Pederstrup (efter 1860, Reventlow-Museet Pederstrup)
 En gammel vandmølle, Rügenwalde (1862, tidligere i Johan Hansens samling)
 Kastelgraven ved Langelinie. Midt Langeliniepavillonen fra 1884 (ca. 1890, Københavns Museum)
 Christianssæde (Reventlow-Museet Pederstrup)
 Kopi efter fem af Albert von den Eeckhouts indianermotiver fra Etnografisk Samling, Nationalmuseet (Inst. hist., Rio de Janeiro)
 Kopi af Niels Rademachers portræt af S.A. Fjelstrup
 Tegning af C.A. Kølle (1854)
 Tegning af Valdemar Schiøtt (1854)
Altertavler:
 Kristus og den samaritanske kvinde (1864, Horreby Kirke)
 Kristus og den samaritanske kvinde ved brønden (fra 1864, Nordlunde Kirke)
Desuden repræsenteret på Øregaard Museum

Kilder 
 

Malere fra Danmark
Personer fra Lolland
Danskere i 1800-tallet
Portrætmalere
Landskabsmalere
Historiemalere
Miniaturmalere
Augusta Læssøe

Augusta Charlotte Dorthea Læssøe (30. december 1851 i København – 26. december 1926 i Ordrup) var en dansk blomstermaler.

Baggrund 
Hendes forældre var assistent ved Møntkabinettet og Rosenborgsamlingen, senere slotsforvalter på Rosenborg, kammerråd Ludvig August Læssøe (1808-1878) og dennes anden hustru Louise Charlotte Camilla født Trützschler-Hanck (1814-1882, en datter af bygmester Johan Henrik Hanck). Hun var broderdatter til maleren Thorald Læssøe.

Virke 
Hun lærte at tegne hos F.F. Helsted, var som blomstermalerinde elev af O.D. Ottesen, og besøgte senere tegneskoler hos Vilhelm Kyhn og Harald Foss. Hun begyndte at udstille på Charlottenborg 1875 og udstillede siden blomster- og frugtstykker i årene 1878-84, 1887-89 og 1891-93. På en rejse i 1885-86 besøgte hun Frankrig og Italien (Rom og Capri), og i 1891 vandt hun en ekstrapræmie ved den Neuhausenske konkurs for Voksende æblegren, Samme år fik hun en mindre understøttelse fra Den Raben-Levetzauske Fond. I denne periode begyndte hun tillige at dyrke kunstindustri (brandmaleri på trægenstande), bl.a. i Dansk Kunstflidsskole sammen med Emma Gad. Hun besøgte siden England, Sverige, Wien og Budapest.

Læssøe udstillede også på Kunstnerforeningen af 18. Novembers udstilling 1882, Nordisk Udstilling 1883 og 1888, Kvindernes Udstilling 1895 og på Landsudstillingen i Aarhus 1909.

Hun var ugift og er begravet på Garnisons Kirkegård.

Værker 
 Opstilling med fletkurv og blomster på stenkarm (1876, udstillet på Øregaard Museum i 2006 og Ribe Kunstmuseum 2007, solgt som lot nr. 2304075 hos Lauritz.com 22. juli 2011)
 Markblomster (udstillet 1876)
 En kurv med blomster i et åbent vindue (udstillet 1881)
 En voksende gren med modne æbler (1891, Neuhausens Ekstrapræmie)
 Pæoner (udstillet 1895)
 Vilde blomster (udateret, solgt som lot nr. 2078375 hos Lauritz.com 9. december 2010)
 Opstilling med tulipaner og en konkylie på et bord (udateret, solgt som lot nr. 1131/1029 på Bruun Rasmussen Kunstauktioner 3. august 2011)

Kilder 
 

Personer fra København
Malere fra Danmark
Blomstermalere
Danskere i 1800-tallet
Danskere i 1900-tallet
Augusta
Ludvig Læssøe

Ludvig August Læssøe (22. oktober 1808 i København – 26. juli 1878 sammesteds) var en dansk museumsmand og numismatiker, bror til Frederik, Kristian Frederik og Thorald Læssøe og far til Augusta Læssøe.

Karriere 
Han var søn af toldinspektør i Frederikshavn, senere havnekontrollør i København Niels Frederik Læssøe og Margrethe Juliane Signe Læssøe, født Abrahamson. Læssøe var møntsamler og blev volontør i det danske sekretariat under General-Toldkammer- og Kommercekollegiet 1826, senere kammerskriver og konstitueret kopist ved samme, kopist i Det Kongelige Mønt- og Medaillekabinet fra 1841 til sin død. Han var desuden konstitueret slotsforvalter på Rosenborg fra 1858 og blev inspektør ved Rosenborgsamlingen 1866. Han blev samme år udnævnt til kammerråd, fordi han blev forbigået i møntkabinettet ved inspektørpostens besættelse, blev 1875 Ridder af Dannebrog og var ridder af Nordstjerneordenen 1876 ( (jf. fotografi).

Som tegner var han selvlært, og Christian Jürgensen Thomsen inddrog ham i sin kreds, hvorefter Læssøe udførte illustrationerne til dennes Cabinet d'ignorance 1836. Han udførte desuden 175 tegninger af danske middelaldermønter fra sidst i 1200-tallet og begyndelsen af 1300-tallet, samt 9 kobberstukne tavler i folio. Læssøes gengivelser af de middelalderlige mønter er meget nøjagtige og videnskabeligt set værdifulde, og de er ikke siden overgået. En række hidtil upublicerede tegninger af vikingemønter blev derfor offentliggjort 1980 som supplement til fotografierne i en ny monografi om vikingetidsmønter på Bornholm. 

Læssøe besøgte London og Paris 1839-40 og Bergen 1847, hvor han var til en auktion og efterfølgende udarbejdede Fortegnelse over Consul, Overkrigscommissair August Christian Mohr's Samling af Skandinaviens Mynter og Medailler. Læssøe købte også mønter for privatsamlere i kommission.

Ægteskaber 
Han blev gift første gang 30. december 1843 i København med Augusta Franciska Trutzschler Hanck (25. januar 1811 i Odense - 22. oktober 1848 i København), datter af Johan Henrik Hanck og Madseline Antoinette Iversen. Anden gang ægtede han 30. maj 1850 i København Charlotte Louise Camilla Trutzschler Hanck (17. januar 1814 i Odense - 30. december 1882 på Frederiksberg), der var søster til hans første hustru. 

Han er begravet på Garnisons Kirkegård.

Kilder 
 
 Biografi af Georg Galster

Sveriges Statskalender 1877 s. 432
Ludvig
Museumsfolk fra Danmark
Kammerråder fra Danmark
Danskere i 1800-tallet
Numismatikere fra Danmark
Tegnere fra Danmark
Kobberstikkere fra Danmark
Slotsforvaltere fra Danmark
Personer fra København
Riddere af Dannebrog
Johan Albrecht With

Johan Albrecht With (23. december 1683 i Sværdborg – 6. august 1754 i Viborg) var en dansk officer og stiftamtmand.

Militær karriere 
Han var søn af præsten Albert With og blev allerede 1698 indskrevet ved Universitetet som student; men efter at have lært de "fornødne fremmede Sprog og Exercitier" gik han i militærtjeneste og lod sig 1710 engagere som løjtnant ved de i Brabant i engelsk-hollandsk sold stående danske troppers kavaleri. Her tjente han sig efterhånden op og anvendtes som generaladjudant-løjtnant af generalerne Johan Rantzau og Henry de Cheusses, i hvilken sidstes regiment han vendte hjem som ritmester 1713. I de påfølgende krigsår brugtes With, som kongen havde fattet interesse for, atter ved flere lejligheder som generaladjudant-løjtnant; efter landgangen på Rügen 1715 blev han major, 1716 var han attacheret de russiske tropper under disses march fra Haderslev gennem Fyn, og 1719 avancerede han til oberstløjtnant i Jyske nationale Rytterregiment, hvorefter han en tid gjorde tjeneste i Norge. Ved reduktionen 1721 efter krigens ophør trådte han ud af etaten og fik 1722 det indbringende embede som translatør ved Øresunds Toldkammer; 1724 blev han virkelig etatsråd.

Stiftamtmand i Norge og Danmark 
Men formodentlig har han ikke været på sin plads i dette embede; thi på grund af vægtige klager over ham forsatte Christian VI ham 1730 til Norge som stiftamtmand over Christianssands Stift og amtmand over Nedenæs Amt, hvorfra han imidlertid afgik 1738 og flyttede til Nyborg; her købte han et par gårde, men fraflyttede byen, da han 1746 blev udnævnt til stiftamtmand over Viborg Stift og amtmand over Hald Amt; 1747 fik han Dannebrogordenen. Han døde 6. august 1754 i Viborg, hvor han efterlod sig minde som en fortræffelig, men noget særsindet mand, der havde ondt ved at forliges med biskoppen og de gejstlige i almindelighed, til hvem han havde et godt øje.

Han blev gift 1719 med Cathrine Ernestine Hausmann (12. februar 1692 - 30. maj 1760 i Nyborg), datter af generalløjtnant Caspar Herman Hausmann.

Kilder 
 
 Samlinger til jydsk Historie og Topographie, IV.
 Personalhistorisk Tidsskrift, I, 275.

Etatsråder fra Danmark
Riddere af Dannebrog (1671-1808)
Amtmænd fra Norge
Stiftamtmænd over Viborg Stift
Amtmænd fra Danmark
Kavaleriofficerer fra Danmark
Personer i Den Store Nordiske Krig fra Danmark-Norge
Embedsmænd fra Danmark
Danskere i 1700-tallet
Artikler fra 1. udgave af Dansk biografisk leksikon
Caspar Herman von Heinen

Caspar Herman von Heinen (1729 på Ulriksholm – 25. juni 1767) var en dansk godsejer og stiftamtmand, bror til Margrethe von Heinen og far til Albrecht Christopher von Heinen.

Caspar Herman von Heinen var søn af Ulrik Frederik von Heinen til Ulriksholm og Catharine Brüggemann. Han blev kammerjunker 1747, assessor i Hofretten 1748 og var stiftamtmand over Viborg Stift og amtmand over Hald Amt fra 16. september 1754 til 8. september 1760, hvor han fik afsked.

16. april 1755 ægtede han i sit første ægteskab i Christiansborg Slotskirke Birgitte Catharine baronesse Holck (9. februar 1737 på Holckenhavn - 4. april 1756), datter af Eiler baron Holck. Hun var 1747-51 hofdame hos dronning Louise, 1752 hos dronning Juliane Marie og blev 1754 kammerfrøken. Anden gang ægtede han 10. juni 1757 Friderica Sophia Himmelstrup født Iversdatter (døbt 19. oktober 1722 i Fraugde kirke - 10. juni 1770), enke efter Niels Bang Himmelstrup til Hollufgård og Ørritslevgård, som han derved overtog.

Litteratur 
 J. Bloch, Stiftamtmænd og Amtmænd i Kongeriget Danmark og Island 1660-1848, København: Rigsarkivet og C.A. Reitzels Forlag 1895, s. 100.
 Danmarks Adels Aarbog 1925.

Personer fra Fyn
Godsejere fra Danmark
Stiftamtmænd over Viborg Stift
Amtmænd fra Danmark
Dommere i Hofretten (Danmark)
Caspar Herman
Danskere i 1700-tallet
Online markedsføring

Online markedsføring er traditionel markedsføring via internettet. Området strækker siger over emner som søgemaskineoptimering, e-mail markedsføring, konverteringsoptimering, pay-per-click, sociale medier, webanalyse, videomarkedsføring og podcasting. Søgemaskineoptimering, social media marketing, PPC og e-mail markedsføring kaldes omtales ligeledes ofte som de fire digitale kanaler. Hver kanal kan dog inddeles i en lang række underkategorier. Søgemaskineoptimering gælder således for såvel interne som eksterne søgemaskiner. Google er en ekstern søgemaskine, ligesom Bing, imens Amazon og Ebay er eksempler på interne søgemaskiner. PPC kan ligledes bruges om en lang række forskellige annonceformer som bruges på en lang række digitale medier herunder særligt Google Adwords, Bing Ads, Google Shopping, Youtube-annoncering og display-annoncering. Online marketing omtales ofte også som digital marketing, selvom at flere fremtrædende eksperter mener, at dette begreb er misvisende og i stedet mener mange at digital marketing kun burde omtales som 'marketing'. 

At markedsføre sig online har til formål at få sit budskab og eller produkt præsenteret for så mange relevante mennesker som muligt og herefter overbevise dem om, at de gerne vil have de produkter man sælger eller lytte til de budskaber man kommer med.

Referencer

Markedsføring
Internet